CELEX: 62019TN0491
Language: et
Date: 2019-07-05 00:00:00
Title: kohtuasi T-491/19: 5. juulil 2019 esitatud hagi — Vodafone Group jt versus komisjon

16.9.2019   
            
            
               ET
            
            
               Euroopa Liidu Teataja
            
            
               C 312/32
            
         
      5. juulil 2019 esitatud hagi — Vodafone Group jt versus komisjon
      (kohtuasi T-491/19)
      (2019/C 312/27)
      Kohtumenetluse keel: inglise
      
         Pooled
      
      
         Hagejad: Vodafone Group plc (Newbury, Ühendkuningriik), Vodafone Consolidated Holdings Ltd (Newbury), Vodafone Finance UK Ltd (Newbury) ja Vodafone Jersey Dollar Holdings Ltd (Saint Helier, Jersey) (esindajad: J. Gardiner, QC, solicitor I. Taylor, solicitor M. Lane ja solicitor J. Holland)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada osaliselt või täies ulatuses komisjoni 2. aprilli 2019. aasta otsus C(2019) 2526 riigiabi SA.44896 kohta, mida Ühendkuningriik rakendas seoses välismaiste kontrollitavate äriühingute (edaspidi „CFC“) kontserni rahastamise maksuvabastusega;
               
            
                  —
               
               
                  mõista hagejate kohtukulud käesolevas asjas igal juhul välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kuus väidet.
      
                  1.
               
               
                  Esimene väide, et komisjon ei ole esitanud piisavaid põhjendusi ja on rikkunud õigusnormi, kui leidis, et CFC-de eeskirjad on asjassepuutuv võrdlussüsteem.
               
            
                  2.
               
               
                  Teine väide, et komisjon on teinud faktivigu, rikkunud õigusnormi ega ole esitanud piisavaid põhjendusi, kui leidis, et kontserni rahastamise maksuvabastus (group financing exemption, edaspidi „GFE“) kujutab endast erandit.
               
            
                  3.
               
               
                  Kolmas väide, et komisjon on teinud ilmse hindamisvea ega ole esitanud piisavaid põhjendusi, kui leidis, et GFE, kuivõrd see on seotud Ühendkuningriigi võtmetöötajate funktsioonidega, ei ole põhjendatud ja on seetõttu valikuline.
               
            
                  4.
               
               
                  Neljas väide, et komisjon on rikkunud õigusnormi, teinud faktivea ega ole esitanud piisavaid põhjendusi, kui leidis, et GFE kujutab endast eelist ELTL artikli 107 lõike 1 tähenduses.
               
            
                  5.
               
               
                  Viies väide, et komisjon on rikkunud õigusnormi, kui leidis, et mõned isikud, kellel oli GFE-le õigus, said eelist võrreldes olukorraga, kus GFE-d ei kohaldatud.
               
            
                  6.
               
               
                  Kuues väide, et komisjon ei ole esitanud piisavalt põhjendusi ning on teinud ilmse hindamisvea, kui järeldas, et „CFC maks“, mida võetakse tegelikult asutatud ELi äriühingutelt, on kooskõlas ELi asutamisvabaduse põhimõttega.